Man liekas, esmu viena no nīstākajām skeiterēm.
Daudzi runā… sliktas lietas.
Bet es nekad neuztraucos par to, ko saka citi.
Tas kļuva par manu motivāciju, un es turpināju darīt to, ko gribu.
Letīsija Bufoni
Es uzaugu Sanpaulu - Brazīlijā.
Un skeitot sāku, kad man bija desmit gadu.
Pirmoreiz pieskāros dēlim un tajā iemīlējos.
Tiklīdz sāku skeitot, es... Es visu apguvu ļoti ātri.
Ziniet, es jau pirmajā dienā izmēģināju trikus.
Apmēram tā: es vēl nemācēju iestumties,
bet jau mēģināju trikus.
Es turējos pie vārtiem
un mēģināju taisīt kikflipus, hīlflipus...
Skeitbordā nokrist ir ļoti viegli. Mēs krītam visu laiku.
Daudzi padodas skeitošanas sākumā,
jo ir sāpīgi.
Atceros pirmo reizi, kad braucu lejā no kalna un nokritu.
Un man viss ķermenis bija vienos nobrāzumos.
Un es domāju:
"O, cik forši! Es gribu vēlreiz!"
Es skeitoju kopā ar puikām. Ziniet, es pati biju kā puika.
Es ar viņiem kāvos.
Taisīju tos pašus trikus.
Es biju vienīgā meitene.
Kaimiņš mani visādi apsaukāja,
jo es ģērbos tāpat kā puikas:
platas bikses, cepure, un man līdzi bija skrituļdēlis.
Mans tētis skeitbordu nevarēja ciest. Viņš negribēja, ka es skeitoju.
Viņš bija, ziniet, strikts tētis.
Viņš teica, ka man vajadzētu mājās mācīties,
nevis ar puikām skraidīt pa āru.
Viņš pat pārlauza manu dēli.
Bet nākamajā rītā mēs ar draugu dabūjām citu dēli.
Man bija jauns dēlis.
Un es gribēju tikai skeitot.
Kad man bija 14 gadu, mani uzaicināja uz Losandželosu
piedalīties X Games.
Tajā brīdī es sapratu, ka -
jā, man laikam tas labi sanāk.
2007. GADA X Games LOSANDŽELOSA
Sveicināti, dāmas un kungi, Losandželosā, Kalifornijā!
Pirmajās X Games man tik labi negāja.
Es biju ļoti pieradusi pie Brazīlijas skeitborda sacensībām, kuras...
Skeitparks bija ļoti mazs.
Kad nonācu X Games, tur viss bija divreiz lielāks.
Un es paliku pēdējā vietā.
Domāju, tas man bija vajadzīgs. Tas mainīja manu skeitošanu.
Ziniet, tas mani piespieda kļūt prasmīgākai.
Un es domāju: "Tā, man jāuzlabo prasmes."
Letīsijas mūža pirmā zelta medaļa
tiek saņemta viņas dzimtenē.
Leti! Leti! Leti! Leti!
Letīsija Bufoni saņem zelta medaļu.
Letīsija Bufoni atkal atgriežas virsotnē.
Vēl viena zelta medaļa.
Trīs X Games zelta medaļas.
Viena bronza, divi sudrabi.
X GAMES MEDAĻAS - 2010 SUDRABS 2011 BRONZA - 2012 SUDRABS
2013 ZELTS - 2013 ZELTS 2013 ZELTS - 2014 BRONZA
Kad X Games sāku uzvarēt,
viss notika ļoti strauji.
Tas bija tīri forši.
Ziniet, es iepazinos ar profesionālajiem skeiteriem.
Un man radās daudz izdevību nokļūt žurnālos.
Fitnesa žurnālos,
modes žurnālos...
Daudzi teica, ka es vairs neskeitoju,
ka esmu kļuvusi par modeli -
par fitnesa modeli.
Tas mani sāpināja, jo mana prioritāte vienmēr ir bijis skeitbords.
Tas man vienmēr bijis pirmajā vietā.
Kad mani uzaicināja piedalīties ESPN Ķermeņa Numurā,
es jutos ļoti pagodināta.
Sākumā ļoti uztraucos,
jo zināju, ka būšu kaila.
Es to izdarīju, un rezultāts man ļoti patika.
Bet daudzi cilvēki...
Viņi nesaprata koncepciju: rādīt sportista augumu
un muskuļus, nevis kaut ko citu.
Tāpēc daudzi runāja visādas sliktas lietas:
teica, ka man par to samaksāts,
ka es sevi pārdodu.
Un tas notika tieši pirms Ielas līgas,
pirms pašas pirmās Ielas līgas.
Mēs raidām no Čikāgas.
IELAS LĪGAS SKEITBORDA PASAULES ČEMPIONĀTS
Vēsturiska diena Ielas līgas skeitbordam.
Līga pastāv sešus gadus,
bet līdz šim sievietes sacensībās nav piedalījušās.
TAGAD 100 % VAIRĀK SIEVIEŠU!
Ielas līga bija lielākās skeitborda sacensības.
Tas bija grūts laiks manā karjerā,
un es ļoti gribēju uzvarēt.
Tas ir sieviešu skeitborda apvērsums.
Aplūkosim sievietes, kuras sacentīsies par titulu!
Daudzi no maniem sāncenšiem
stāstīja, ka es vairs neskeitoju.
Trasē visi ir draugi.
Taču zemapziņā es zināju,
ka tie ir tie cilvēki, kas mani aprunā.
Es ļoti gribēju pierādīt, ka viņiem nav taisnība.
Tas uztraukums pirms sacensībām,
ziniet, tā sajūta - tā nav tā labākā sajūta.
Bet, tiklīdz sāku skeitot, viss mainās.
Es nokoncentrējos un neko vairs neklausos.
Jūs man blakus varētu kliegt, saukt mani.
Varētu, ziniet, šaut salūtu.
Es tikai domātu par trikiem.
Viņa māk sasaistīt vairākus olijus - labus atsevišķos trikus.
Viņa labi skeito ātri.
Viņai padodas pāreja. Padodas ielas stils.
Trase bija ļoti interesanta.
Tās vidū bija liels SLS logo,
kuram neviens nelēca pāri,
jo tur bija liela sprauga.
Milzīgs olijs.
Nu re!
BUFONI 3,3 LĪDZ 1. VIETAI 4,4
Paskat!
Es vispār nedomāju par pirmo vietu vai otro vietu.
Es tikai gribēju izpildīt visus trikus.
Perfekts nobrauciens.
Labs grieziens par 180.
BUFONI 15,2 LĪDZ 1. VIETAI 1,3
Atceros, ka biju otrajā vietā
un man bija vēl trīs piegājieni.
Un man vajadzēja... Ne pārāk lielus punktus. Normālus.
Ja es izdarītu kaut ko vienkāršāku,
es dabūtu punktus un uzlēktu uz pirmo vietu.
Bet zemapziņā es neskaitīju punktus.
Es gribēju izdarīt ko iespaidīgu.
Īstu triku. Nevis kaut ko vieglu, lai uzvarētu.
Ko viņa mums sagatavojusi?
Viņai neizdodas liels 360 grādu apgrieziens. Īsti neapgriezās.
Mēģināju 360 grādu apgriezienu.
Pirmais nesanāca.
Un es domāju: "Tā, man ir vēl divi. Būs."
Otrais - atkal neizdodas.
Un es domāju: "Nu, tagad būs grūti.
Tagad izjūtu spiedienu. Vairs tikai viena iespēja."
Viņai vajag 3,9 punktus.
Redzēsim, vai mēģinās 360 grādu apgriezienu. Divreiz neizdevās.
Varbūt mēģinās kaut ko, par ko ir pārliecināta.
Ar prātu es sapratu: man nevajag neko tik iespaidīgu.
Bet es gribēju, lai ir iespaidīgi.
Es gribēju to triku izpildīt.
Īpaši tāpēc, ka divreiz jau neizdevās. Man ir jāizdara!
Es nemainīšu triku tikai tāpēc, ka varu neuzvarēt.
Ja uzvara, tad lai ir īsta uzvara.
Jāsaglabā uzmanība.
Parasti trika laikā tu jau zini: izdosies...
IZDOSIES % NEIZDOSIES %
...vai neizdosies.
Dēlis man bija pie pēdām,
tāpēc domāju: "Būs! Jā! Man izdosies!"
Bet, tiklīdz piezemējos, es tā kā nedaudz zaudēju līdzsvaru.
Un, kad līdzsvaru atkal atguvu,
es domāju: "Tā. Būs!"
Un tad jau uzreiz sāku priecāties.
Uzvara! Jā!
Vareni!
Letīsija Bufoni ir pirmā
SLS Nike SB Super Crown Pasaules čempionāta sievietēm čempione!
Kad man izdevās pēdējais triks, tā bija mana mūža labākā sajūta.
To sajūtu ir grūti izskaidrot.
Kā izpletņlēkšana - ja gribi zināt, ir jāizlec.
Tā bija mana tā brīža lielākā uzvara.
Domāju, pēc tam mani sāka daudz vairāk cienīt.
Tas ir sapnis. Tas ir sapnis.
Es par Ielas līgu sapņoju jau divas nedēļas.
Un man izdevās.
Esmu superlaimīga.
Tas bija viens no mana mūža labākajiem brīžiem.
Tagad esmu sapratusi:
ja tev kaut kas padodas, tevi vienmēr aprunās.
Bet tas mani neuztrauc.
Vienmēr esmu gribējusi pacelt savas prasmes nākamajā līmenī.
Protams, ka uzvaras ir svarīgas,
bet skeitbords ir daudz kas vairāk par uzvarām.
Man klāt nāk daudzi vecāki
un saka, ka viņu meitas skeito, jo redzējušas manus video.
Ir lieliski to dzirdēt, ziniet.
Es cenšos būt tas cilvēks, kāda man, kad sāku skeitot, nebija.
Es gribēju pierādīt tētim, ka sievietes var skeitot,
ka sievietes var būt profesionāles.
Un man tāda piemēra nebija.
Tāpēc es gribu būt šis piemērs jaunajai paaudzei, ziniet.
Gribu viņiem parādīt, ka cilvēks var darīt, ko grib.
Ir tikai jāseko savam aicinājumam.
Cilvēks var visu.
Tulkojis Imants Pakalnietis